  Майя Бывальцева Толалтэ Ижкарез лымылэсь ӟеч-ӟеч утялтон понна ӧжытсэ 500 машина кулэ. Али 130 одӥгмет гинэ техника сюресъёсты сузя. 2-тӥ толсуре журналистъёслы со сярысь вераз кар администрацилэн умоятонъя но сюрес возёсъя ёзэсысьтыз объектъёсты возёнъя ёзэтлэн кивалтӥсез Роман Стерхов. Солэн верамезъя, нырысь ик урамъёсты сузяло, собере отысь лымыез потто но со бӧрсьы гинэ тротуаръёсты утялто. Роман Стерхов тодэ вайытӥз учырез, куке автобус мер таранспорт дугдылонниын сюрес вылэ усем пенсионеркаез шуккиз. Шудтэм учыр луиз Ижкарысь Ленин урамын 9-тӥ шуркынмонэ 15 час котырын. Кызьы ивортӥзы ГИБДД-лэн управлениысьтыз 1-тӥ ёзэтын, кышномурт дугдылонниысь йӧ вылын гылӟыса усьыны быгатӥз. Администрациысь ӧнерчилэн малпамезъя, со кузёос одноужзэс быдэстымтэен сэрен луиз. «Куд-ог дугыдлонниос милемлы юнматэмын, куд-огез, кытын вузкарон киоскъёс сыло, со киоскъёслэн кузёосынызы утялтэмын луыны кулэ», — пусйиз Роман Стерхов. Тегъёс: Авто Ижкар Удмуртия Тол  